CELEX: 32019R1869
Language: hr
Date: 2019-11-07 00:00:00
Title: Uredba Komisije (EU) 2019/1869 оd 7. studenoga 2019. o izmjeni i ispravku Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina određenih nepoželjnih tvari u hrani za životinje (Tekst značajan za EGP)

8.11.2019   
               
               
                  HR
               
               
                  Službeni list Europske unije
               
               
                  L 289/32
               
            
         UREDBA KOMISIJE (EU) 2019/1869
         оd 7. studenoga 2019.
         o izmjeni i ispravku Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina određenih nepoželjnih tvari u hrani za životinje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (1), a posebno njezin članak 8. stavak 1.,
         budući da:
         
                     (1)
                  
                  
                     Direktivom 2002/32/EZ predviđa se zabrana uporabe proizvoda namijenjenih hrani za životinje koji sadržavaju nepoželjne tvari u količinama višima od najvećih dopuštenih količina utvrđenih u Prilogu I. toj direktivi.
                  
               
                     (2)
                  
                  
                     Od nadležnih tijela i zainteresiranih subjekata u poslovanju s hranom za životinje dobiveni su podaci koji ukazuju na to da u krmivima biljnog podrijetla, konkretno u krmivima leonardit i treset, nije ostvariva opća najveća dopuštena količina arsena od 2 mg/kg. Stoga je primjereno povećati najveću dopuštenu količinu za ukupni arsen u tim krmivima kako bi se osigurala opskrba tržišta. To povećanje nema negativan učinak na zdravlje životinja i javno zdravlje jer najveća dopuštena količina utvrđena za arsen u dopunskoj krmnoj smjesi i potpunoj krmnoj smjesi ostaje nepromijenjena.
                  
               
                     (3)
                  
                  
                     Od zainteresiranih subjekata u poslovanju s hranom za životinje dobiveni su podaci koji ukazuju na to da u dodacima hrani za životinje koji pripadaju funkcionalnoj skupini mješavina elemenata u tragovima za element u tragovima dimanganov klorid trihidroksid nije ostvariva opća najveća dopuštena količina arsena od 30 mg/kg. Stoga je primjereno povećati najveću dopuštenu količinu za arsen u dimanganovu klorid trihidroksidu, na temelju podataka dobivenih analitičkom metodom masene spektrometrije s induktivno spregnutom plazmom (ICP-MS). Europski referentni laboratorij za metale i dušikove spojeve potvrdio je da ta metoda daje točne rezultate u pogledu prisutnosti arsena u elementima u tragovima. To povećanje nema negativan učinak na zdravlje životinja i javno zdravlje jer najveća dopuštena količina utvrđena za arsen u dopunskoj krmnoj smjesi i potpunoj krmnoj smjesi ostaje nepromijenjena.
                  
               
                     (4)
                  
                  
                     Zajednički istraživački centar Europske komisije ispitao je u suradnji sa zainteresiranim stranama određene nalaze u pogledu fluora u kalcificiranim morskim algama. Tim ispitivanjem utvrđeno je da količina fluora koji je prirodno prisutan u kalcificiranim morskim algama u nekim slučajevima prelazi najveću dopuštenu količinu utvrđenu za fluor u kalcificiranim morskim algama. Stoga je primjereno povećati najveću dopuštenu količinu za fluor u kalcificiranim morskim algama s 1 000 mg/kg na 1 250 mg/kg. To povećanje nema negativan učinak na zdravlje životinja i javno zdravlje jer najveća dopuštena količina utvrđena za fluor u dopunskoj krmnoj smjesi i potpunoj krmnoj smjesi ostaje nepromijenjena.
                  
               
                     (5)
                  
                  
                     Uredbom Komisije (EU) 2017/2229 (2) izmijenjen je Prilog I. Direktivi 2002/32/EZ u pogledu, između ostalog, olova. Radi jasnoće cijeli unos za olovo zamijenjen je novim. U tom novom unosu, u popisu krmivâ na koja se primjenjuje najveća dopuštena količina od 15 mg/kg, greškom je izostavljeno krmivo kalcificirane morske školjke. Uredbom (EU) 2017/2229 utvrđena je i nova najveća dopuštena količina za olovo u dibakrovu oksidu. Međutim, prema nomenklaturi Međunarodne unije za čistu i primijenjenu kemiju (IUPAC) za taj se dodatak upotrebljava naziv „bakrov(I) oksid”. U skladu s preporukom Europske agencije za sigurnost hrane (EFSA) u njezinu mišljenju o bakrovu oksidu (3), taj bi se dodatak trebao zvati bakrov(I) oksid, što nije bio slučaj u engleskoj, talijanskoj i slovačkoj jezičnoj verziji Uredbe. Te bi pogreške trebalo ispraviti.
                  
               
                     (6)
                  
                  
                     Određene vrste hrane za životinje iz kategorije „ribe, ostale akvatične životinje te njihovi proizvodi” stavljaju se na tržište u obliku vlažnog krmiva u limenkama namijenjenog izravnoj hranidbi pasa i mačaka. Budući da to vlažno krmivo zamjenjuje krmnu smjesu, primjereno je na to vlažno krmivo u limenkama primjenjivati istu najveću dopuštenu količinu žive koja se primjenjuju na krmne smjese, budući da ta promjena nema negativan učinak na zdravlje životinja.
                  
               
                     (7)
                  
                  
                     EFSA je donijela znanstvenu izjavu o prisutnosti slobodnog gosipola u cjelovitom sjemenu pamuka (4). Zaključila je da ažuriranje znanstvenog mišljenja o rizicima za zdravlje životinja povezanima s prisutnošću gosipola kao nepoželjne tvari u hrani za životinje nije potrebno. Uzimajući u obzir podatke o pojavi na koje se upućuje u toj izjavi, primjereno je utvrditi veću najveću dopuštenu količinu za slobodni gosipol u krmivima od sjemenki pamuka. To povećanje nema negativan učinak na zdravlje životinja jer najveća dopuštena količina utvrđena za slobodni gosipol u potpunoj krmnoj smjesi ostaje nepromijenjena.
                  
               
                     (8)
                  
                  
                     Direktivom 2002/32/EZ utvrđena je najveća dopuštena količina za dioksine, zbroj dioksina i dioksinu sličnih PCB-a i PCB-e koji nisu slični dioksinu samo u određenim dodacima hrani za životinje koji pripadaju funkcionalnim skupinama veziva i tvari za sprečavanje stvaranja gruda. Međutim, nedavni nalazi prijavljeni putem Sustava brzog uzbunjivanja za hranu i hranu za životinje pokazuju visoke razine dioksina i dioksinu sličnih PCB-a u drugim dodacima hrani za životinje koji pripadaju toj funkcionalnoj skupini. Stoga je primjereno utvrditi najveću dopuštenu količinu za dioksine i PCB-e za sve dodatke hrani za životinje koji pripadaju funkcionalnim skupinama veziva i tvari za sprečavanje stvaranja gruda. Nadalje, te najveće dopuštene količine trebale bi se primjenjivati i kad su ti isti dodaci hrani za životinje odobreni u funkcionalnim skupinama „tvari za kontrolu kontaminacije radionuklidima” i „tvari za smanjenje kontaminacije hrane za životinje mikotoksinima”.
                  
               
                     (9)
                  
                  
                     Direktivu 2002/32/EZ trebalo bi stoga na odgovarajući način izmijeniti.
                  
               
                     (10)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog I. Direktivi 2002/32/EZ mijenja se i ispravlja u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 140, 30.5.2002., str. 10.
         
            (2)  Uredba Komisije (EU) 2017/2229 оd 4. prosinca 2017. o izmjeni Priloga I. Direktivi 2002/32/EZ Europskog parlamenta i Vijeća u pogledu najvećih dopuštenih količina olova, žive, melamina i dekokvinata (SL L 319, 5.12.2017., str. 6.).
         
            (3)  EFSA Journal 2015.;13(4):4057.
         
            (4)  https://efsa.onlinelibrary.wiley.com/doi/epdf/10.2903/j.efsa.2017.4850
      
      
         
            PRILOG
            Prilog I. Direktivi 2002/32/EZ mijenja se kako slijedi:
            
                        1.
                     
                     
                        Odjeljak I. redak 1., Arsen, zamjenjuje se sljedećim:
                        
                                    Nepoželjna tvar
                                 
                                 
                                    Proizvodi namijenjeni za hranu za životinje
                                 
                                 
                                    Najveća dopuštena količina u mg/kg (ppm) kada udio vlage u hrani za životinje iznosi 12 %
                                 
                              
                                    „1. Arsen (1)
                                 
                                 
                                    Krmiva
                                 
                                 
                                    2
                                 
                              
                                     
                                 
                                 
                                    osim:
                                    
                                                —
                                             
                                             
                                                brašna dobivenog od trave, sušene lucerne ili sušene djeteline te sušenih repinih rezanaca i sušenih melasiranih repinih rezanaca,
                                             
                                          
                                 
                                    4
                                 
                              
                                     
                                 
                                 
                                    
                                                —
                                             
                                             
                                                pogača od palminih koštica,
                                             
                                          
                                 
                                    4 (2)
                                 
                              
                                     
                                 
                                 
                                    
                                                —
                                             
                                             
                                                treseta, leonardita,
                                             
                                          
                                 
                                    5 (2)
                                 
                              
                                     
                                 
                                 
                                    
                                                —
                                             
                                             
                                                fosfata i kalcificiranih morskih algi,
                                             
                                          
                                 
                                    10
                                 
                              
                                     
                                 
                                 
                                    
                                                —
                                             
                                             
                                                kalcijeva karbonata, kalcijeva i magnezijeva karbonata (10), kalcificiranih morskih školjki,
                                             
                                          
                                 
                                    15
                                 
                              
                                     
                                 
                                 
                                    
                                                —
                                             
                                             
                                                magnezijeva oksida, magnezijeva karbonata,
                                             
                                          
                                 
                                    20
                                 
                              
                                     
                                 
                                 
                                    
                                                —
                                             
                                             
                                                ribe, drugih akvatičnih životinja i proizvoda dobivenih od njih,
                                             
                                          
                                 
                                    25 (2)
                                 
                              
                                     
                                 
                                 
                                    
                                                —
                                             
                                             
                                                brašna morskih algi i krmiva dobivenih preradom morskih algi.
                                             
                                          
                                 
                                    40 (2)
                                 
                              
                                     
                                 
                                 
                                    Čestice željeza koje se koriste kao markeri.
                                 
                                 
                                    50
                                 
                              
                                     
                                 
                                 
                                    Dodaci hrani za životinje koji pripadaju funkcionalnoj skupini mješavina elemenata u tragovima
                                 
                                 
                                    30
                                 
                              
                                     
                                 
                                 
                                    osim:
                                    
                                                —
                                             
                                             
                                                bakrova sulfat pentahidrata, bakrova karbonata, dibakrova klorid trihidroksida, željezova karbonata, dimanganova klorid trihidroksida,
                                             
                                          
                                 
                                    50
                                 
                              
                                     
                                 
                                 
                                    
                                                —
                                             
                                             
                                                cinkova oksida, manganova oksida, bakrova oksida.
                                             
                                          
                                 
                                    100
                                 
                              
                                     
                                 
                                 
                                    Dopunske krmne smjese
                                 
                                 
                                    4
                                 
                              
                                     
                                 
                                 
                                    osim:
                                    
                                                —
                                             
                                             
                                                mineralne hrane za životinje,
                                             
                                          
                                 
                                    12
                                 
                              
                                     
                                 
                                 
                                    
                                                —
                                             
                                             
                                                dopunskih krmnih smjesa za kućne ljubimce koje sadržavaju ribu, ostale akvatične životinje i od njih dobivene proizvode i/ili brašno morskih algi i krmiva dobivena preradom morskih algi,
                                             
                                          
                                 
                                    10 (2)
                                 
                              
                                     
                                 
                                 
                                    
                                                —
                                             
                                             
                                                formulacija hrane za životinje s dugotrajnim otpuštanjem za posebne hranidbene namjene s koncentracijom elemenata u tragovima više od sto puta većom od utvrđene najveće dopuštene količine u potpunoj krmnoj smjesi,
                                             
                                          
                                 
                                    30
                                 
                              
                                     
                                 
                                 
                                    Potpune krmne smjese
                                 
                                 
                                    2
                                 
                              
                                     
                                 
                                 
                                    osim:
                                    
                                                —
                                             
                                             
                                                potpunih krmnih smjesa za ribe i krznaše,
                                             
                                          
                                 
                                    10 (2)
                                 
                              
                                     
                                 
                                 
                                    
                                                —
                                             
                                             
                                                potpunih krmnih smjesa za kućne ljubimce koje sadržavaju ribu, ostale akvatične životinje i od njih dobivene proizvode i/ili brašno morskih algi i krmiva dobivena preradom morskih algi.
                                             
                                          
                                 
                                    10 (2)”
                                 
                              
                  
                        2.
                     
                     
                        Odjeljak I, redak 3., fluor, u stupcu „Najveća dopuštena količina u mg/kg (ppm) kada udio vlage u hrani za životinje iznosi 12 %”, iznos najveće dopuštene razine za kalcificirane morske alge zamjenjuje se brojkom „1250”;
                     
                  
                        3.
                     
                     
                        Odjeljak I. redak 4., Olovo, zamjenjuje se sljedećim:
                        
                                    Nepoželjna tvar
                                 
                                 
                                    Proizvodi namijenjeni za hranu za životinje
                                 
                                 
                                    Najveća dopuštena količina u mg/kg (ppm) kada udio vlage u hrani za životinje iznosi 12 %
                                 
                              
                                    „4. Olovo (12)
                                 
                                 
                                    Krmiva
                                 
                                 
                                    10
                                 
                              
                                     
                                 
                                 
                                    osim:
                                    
                                                —
                                             
                                             
                                                voluminoznih krmiva (3),
                                             
                                          
                                 
                                    30
                                 
                              
                                     
                                 
                                 
                                    
                                                —
                                             
                                             
                                                fosfata, kalcificiranih morskih algi i kalcificiranih morskih školjki,
                                             
                                          
                                 
                                    15
                                 
                              
                                     
                                 
                                 
                                    
                                                —
                                             
                                             
                                                kalcijeva karbonata, kalcijeva i magnezijeva karbonata (10),
                                             
                                          
                                 
                                    20
                                 
                              
                                     
                                 
                                 
                                    
                                                —
                                             
                                             
                                                kvasaca.
                                             
                                          
                                 
                                    5
                                 
                              
                                     
                                 
                                 
                                    Dodaci hrani za životinje koji pripadaju funkcionalnoj skupini mješavina elemenata u tragovima
                                 
                                 
                                    100
                                 
                              
                                     
                                 
                                 
                                    osim:
                                    
                                                —
                                             
                                             
                                                cinkova oksida,
                                             
                                          
                                 
                                    400
                                 
                              
                                     
                                 
                                 
                                    
                                                —
                                             
                                             
                                                manganova oksida, željezova karbonata, bakrova karbonata, bakrova (I) oksida.
                                             
                                          
                                 
                                    200
                                 
                              
                                     
                                 
                                 
                                    Dodaci hrani za životinje koji pripadaju funkcionalnim skupinama veziva i tvari za sprečavanje stvaranja gruda
                                 
                                 
                                    30
                                 
                              
                                     
                                 
                                 
                                    osim:
                                    
                                                —
                                             
                                             
                                                klinoptilolita vulkanskog podrijetla, natrolit-fonolita.
                                             
                                          
                                 
                                    60
                                 
                              
                                     
                                 
                                 
                                    Premiksi (6)
                                 
                                 
                                    200
                                 
                              
                                     
                                 
                                 
                                    Dopunske krmne smjese
                                 
                                 
                                    10
                                 
                              
                                     
                                 
                                 
                                    osim:
                                    
                                                —
                                             
                                             
                                                mineralne hrane za životinje,
                                             
                                          
                                 
                                    15
                                 
                              
                                     
                                 
                                 
                                    
                                                —
                                             
                                             
                                                formulacija hrane za životinje s dugotrajnim otpuštanjem za posebne hranidbene namjene s koncentracijom elemenata u tragovima više od sto puta većom od utvrđene najveće dopuštene količine u potpunoj krmnoj smjesi.
                                             
                                          
                                 
                                    60
                                 
                              
                                     
                                 
                                 
                                    Potpune krmne smjese.
                                 
                                 
                                    5”
                                 
                              
                  
                        4.
                     
                     
                        Odjeljak I. redak 5., Živa, zamjenjuje se sljedećim:
                        
                                    Nepoželjna tvar
                                 
                                 
                                    Proizvodi namijenjeni za hranu za životinje
                                 
                                 
                                    Najveća dopuštena količina u mg/kg (ppm) kada udio vlage u hrani za životinje iznosi 12 %
                                 
                              
                                    „5. Živa (4)
                                 
                                 
                                    Krmiva
                                 
                                 
                                    0,1
                                 
                              
                                     
                                 
                                 
                                    osim:
                                    
                                                —
                                             
                                             
                                                ribe, drugih akvatičnih životinja i proizvoda dobivenih od njih namijenjenih za proizvodnju krmnih smjesa za životinje koje se koriste za proizvodnju hrane,
                                             
                                          
                                 
                                    0,5
                                 
                              
                                     
                                 
                                 
                                    
                                                —
                                             
                                             
                                                ribe, drugih akvatičnih životinja i proizvoda dobivenih od njih, namijenjenih za proizvodnju krmnih smjesa za pse, mačke, ukrasne ribe i krznaše,
                                             
                                          
                                 
                                    1,0 (13)
                                 
                              
                                     
                                 
                                 
                                    
                                                —
                                             
                                             
                                                ribe, drugih akvatičnih životinja i proizvoda dobivenih od njih u obliku vlažnog krmiva u limenkama namijenjenog izravnoj hranidbi pasa i mačaka
                                             
                                          
                                 
                                    0,3
                                 
                              
                                     
                                 
                                 
                                    
                                                —
                                             
                                             
                                                kalcijeva karbonata, kalcijeva i magnezijeva karbonata (10).
                                                
                                             
                                          
                                 
                                    0,3
                                 
                              
                                     
                                 
                                 
                                    Krmna smjesa
                                 
                                 
                                    0,1
                                 
                              
                                     
                                 
                                 
                                    osim:
                                    
                                                —
                                             
                                             
                                                mineralne hrane za životinje,
                                             
                                          
                                 
                                    0,2
                                 
                              
                                     
                                 
                                 
                                    
                                                —
                                             
                                             
                                                krmnih smjesa za ribe,
                                             
                                          
                                 
                                    0,2
                                 
                              
                                     
                                 
                                 
                                    
                                                —
                                             
                                             
                                                krmnih smjesa za pse, mačke, ukrasne ribe i krznaše.
                                             
                                          
                                 
                                    0,3”
                                 
                              
                  
                        5.
                     
                     
                        Odjeljak III., redak 1., Slobodni gosipol, u stupcu „Najveća dopuštena količina u mg/kg (ppm) kada udio vlage u hrani za životinje iznosi 12 %”, iznos najveće dopuštene razine za sjemenke pamuka zamjenjuje se brojkom „6000”;
                     
                  
                        6.
                     
                     
                        Odjeljak V. redak 1., Dioksini, u stupcu „Proizvodi namijenjeni za hranu za životinje”, četvrti unos, koji se odnosi na dodatke hrani za životinje kaolin, vermikulit, natrolit-fonolit, sintetski kalcijevi aluminati i klinoptioliti sedimentnog podrijetla koji pripadaju funkcionalnim skupinama veziva i tvari za sprečavanje stvaranja gruda, zamjenjuje se sljedećim:
                        
                                     
                                 
                                 
                                    „Dodaci hrani za životinje koji pripadaju funkcionalnim skupinama veziva i tvari za sprečavanje stvaranja gruda (*1)
                                    
                                 
                              
                           (*1)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”;"
                        
                     
                  
                        7.
                     
                     
                        Odjeljak V. redak 2., Zbroj dioksina i dioksinu sličnih PCB-a, u stupcu „Proizvodi namijenjeni za hranu za životinje”, četvrti unos, koji se odnosi na dodatke hrani za životinje kaolin, vermikulit, natrolit-fonolit, sintetski kalcijevi aluminati i klinoptioliti sedimentnog podrijetla koji pripadaju funkcionalnim skupinama veziva i tvari za sprečavanje stvaranja gruda, zamjenjuje se sljedećim:
                        
                                     
                                 
                                 
                                    „Dodaci hrani za životinje koji pripadaju funkcionalnim skupinama veziva i tvari za sprečavanje stvaranja gruda (*2)
                                    
                                 
                              
                           (*2)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”;"
                        
                     
                  
                        8.
                     
                     
                        Odjeljak V. redak 3., PCB-i koji nisu slični dioksinu, u stupcu „Proizvodi namijenjeni za hranu za životinje”, četvrti unos, koji se odnosi na dodatke hrani za životinje kaolin, vermikulit, natrolit-fonolit, sintetski kalcijevi aluminati i klinoptioliti sedimentnog podrijetla koji pripadaju funkcionalnim skupinama veziva i tvari za sprečavanje stvaranja gruda, zamjenjuje se sljedećim:
                        
                                     
                                 
                                 
                                    „Dodaci hrani za životinje koji pripadaju funkcionalnim skupinama veziva i tvari za sprečavanje stvaranja gruda (*3)
                                    
                                 
                              
                           (*3)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”."
                        
                     
                  
               (*1)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”;
            
               (*2)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”;
            
               (*3)  Najveća dopuštena količina primjenjuje se i na dodatke hrani za životinje koji pripadaju funkcionalnim skupinama tvari za kontrolu kontaminacije radionuklidima i tvari za smanjenje kontaminacije hrane za životinje mikotoksinima koji pripadaju i funkcionalnim skupinama veziva i tvari za sprečavanje stvaranja gruda.”.”